Държавен вестник, бр. 70, 2011 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  70
Чл. 101. (1) Боеприпасите, взривните веще­
ства и пиротехническите изделия се изпитват 
на Централния артилерийски технически из­
питателен полигон – Змеево, гр. Стара Загора. 
Резултатите от изпитванията се отразяват в 
отчети от полигонните и лабораторните изпит­
вания на БВВПИ, проведени през предходната 
година. Отчетите се съставят ежегодно до 
31 март на текущата година и се изпращат в 
дирекция „Логистика“.
(2) Боеприпаси, взривни вещества и пи­
ротехнически изделия, които са показали 
резултати при изпитванията, различни от 
посочените в техническите изисквания, се 
снемат от употреба и се забраняват за бой­
но използване със заповед на министъра на 
отбраната по предложение на директора на 
дирекция „Логистика“. Заповедта се изготвя 
ежегодно до 31 май на текущата година въз 
основа на отчетите по ал. 1.
Чл. 102. Командирите (началниците) и 
ръководителите на структури на пряко под­
чинение на министъра на отбраната снемат 
от отчет гилзи от изстреляни боеприпаси и 
празна опаковка за тях съгласно приложение 
№ 18.
Раздел ІІІ
Снемане от употреба на останалите отбра­
нителни продукти и разкомплектоване на 
оръжия
Чл. 103. (1) Отбранителните продукти, 
които не са ОБВВПИ, се снемат от употреба 
след издаването на заповедта по чл. 65 и въз 
основа на доклади за отпадане на потребността 
от отбранителни продукти. 
(2) Докладите се съставят от комисии, 
назначавани от командирите/началниците на 
военни формирования или ръководителите на 
структурите на пряко подчинение на минис­
търа на отбраната. Освен доклада комисията 
съставя и списък на отбранителните продукти 
за снемане от употреба (приложение № 19) за 
съответната структура със следните раздели: 
1. излишни отбранителни продукти за 
реализация (активи, надхвърлящи щатните 
потребности и с отпаднала необходимост от 
тях, както и получените метални отпадъци 
при бракуване на отбранителни продукти);
2. отбранителни продукти и оръжия за 
разкомплектоване (спрени от производство, 
с невъзможност за осигуряване с резервни 
части, предвидени за преоборудване и други); 
3. отбранителни продукти за бракуване (ак­
тиви с изчерпан технически и експлоатационен 
ресурс, на които ремонтът е невъзможен или 
икономически нецелесъобразен, негодни за 
употреба, опасни за съхранение, преминали 
през всички възможни начини за реализация, 
но нереализирани след провеждане на поне 
три процедури);
4. излишни отбранителни продукти за 
предоставяне за други формирования от 
въоръжените сили или структурите на пря­
ко подчинение на министъра на отбраната 
(активи, надхвърлящи щатните потребности 
и с отпаднала необходимост от тях, годни за 
използване по предназначение).
(3) Докладите и списъците по ал. 2 във 
военните формирования се съставят ежегодно 
до 30 декември на календарната година на 
електронен и хартиен носител и се представят 
по команден ред в Щаба на СКС, съответно 
в щабовете на видовете въоръжени сили. До­
кладите и списъците по ал. 2 в структурите на 
пряко подчинение на министъра на отбраната 
се съставят от техните звена.
Чл. 104. (1) Щабовете на видовете въоръ­
жени сили/структурите на пряко подчинение 
на министъра на отбраната обобщават спи­
съците и извършват вътрешно преразпреде­
ление на излишните отбранителни продукти 
в подчинените им военни формирования/
административни звена, след което представят 
списъците за утвърждаване от съответния 
командир/началник/ръководител.
(2) След вътрешното преразпределение 
щабовете на видовете въоръжени сили/струк­
турите на пряко подчинение на министъра на 
отбраната изпращат на магнитен и хартиен 
носител в дирекция „Логистика“ информа­
цията по чл. 103, ал. 2, т. 4 от списъка до 20 
януари на текущата година.
Чл. 105. (1) До 31 януари на текущата година 
дирекция „Логистика“ обобщава получените 
по реда на чл. 104, ал. 2 списъци и изпраща 
екземпляри от обобщения списък на щабовете 
на видовете въоръжени сили/структурите на 
пряко подчинение на министъра на отбраната 
за изготвяне на предложения за преразпреде­
ляне на потребните им отбранителни продукти 
от списъка.
(2) До 10 февруари на текущата година 
структурите по ал. 1 изпращат до дирекция 
„Логистика“ обосновани искания за предос­
тавяне на необходимите им отбранителни 
продукти от обобщения списък.
Чл. 106. (1) До 1 март на текущата година 
дирекция „Логистика“ изготвя преразпределе­
ние на отбранителните продукти от обобщения 
списък съгласно постъпилите предложения 
от щабовете на видовете въоръжени сили и 
структурите на пряко подчинение на минис­
търа на отбраната. 
(2) В същия срок дирекция „Логистика“ 
определя отбранителни продукти от обобще­
ния списък, които отговарят на изискванията 
за запаси за стратегическо и мобилизационно 
развръщане на въоръжените сили, за които 
изпраща разчет в Съвместното командване 
на силите за издаване на нареждания за дви­
жение на активи за получаването им в базите 
и складовете на бригада „Логистика“.